**Pirkimą vykdo centrinė perkančioji organizacija:**

**KAUNO MIESTO SAVIVALDYBĖS ADMINISTRACIJA,**

**juridinio asmens kodas 188764867**

**Laisvės al. 96, 44251, Kaunas**

PATVIRTINTA

Viešojo pirkimo komisijos

2025 m. gruodžio 10 d.

protokolu Nr. 32-16-102

**SUPAPRASTINTO VIEŠOJO PIRKIMO**

**PERSIRENGIMO SPINTELIŲ, SKIRTŲ KAUNO PLAUKIMO MOKYKLOS PANEMUNĖS BASEINUI, VAIDOTO G. 11, KAUNE,**

**ATVIRO KONKURSO SPECIALIOSIOS SĄLYGOS**

TURINYS

[1. Bendra informacija 2](#_Toc126333928)

[2. Pirkimo objektas 2](#_Toc126333929)

[3. Susitikimai su tiekėjais ir objekto apžiūra 3](#_Toc126333930)

[4. Tiekėjų pašalinimo pagrindai ir kvalifikacijos reikalavimai 3](#_Toc126333931)

[5. Reikalavimai, susiję su nacionaliniu saugumu 3](#_Toc126333932)

[6. Specialieji reikalavimai pasiūlymų rengimui ir pateikimui 3](#_Toc126333933)

[7. Pasiūlymo galiojimo užtikrinimas 4](#_Toc126333934)

[8. Elektroninis aukcionas 4](#_Toc126333935)

[9. Pasiūlymų vertinimas 4](#_Toc126333936)

[10. Sutarties sudarymas 4](#_Toc126333937)

[11. Kitos sąlygos 5](#_Toc126333938)

[Pirkimo sąlygų 1 priedas „Terminai“ 6](#_Toc126333939)

[Pirkimo sąlygų 2 priedas „Pasiūlymo forma“ 9](#_Toc126333940)

[Pirkimo sąlygų 3 priedas „Tiekėjų pašalinimo pagrindai“ 10](#_Toc126333941)

[Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 21](#_Toc126333942)

[Pirkimo sąlygų 5 priedas „EBVPD“ (XML formatu) 22](#_Toc126333943)

[Pirkimo sąlygų 6 priedas „Pasiūlymų vertinimo kriterijai ir sąlygos“](#_Toc126333944) 24

[Pirkimo sąlygų 7 priedas „Sutarties projektas“ 25](#_Toc126333945)

[Pirkimo sąlygų 8 priedas „Techninė specifikacija“ 26](#_Toc126333946)

# Bendra informacija

* 1. Perkančioji organizacija – Kauno plaukimo mokykla, juridinio asmens kodas 195470111, adresas Demokratų g. 34, Kaunas, 48421, Lietuva. Perkančioji organizacija nėra PVM mokėtoja.
  2. Pirkimą perkančiosios organizacijos vardu atlieka centrinė perkančioji organizacija: Kauno miesto savivaldybės administracija, juridinio asmens kodas 188764867, adresas Laisvės al. 96, 44251 Kaunas.

Centrinės perkančiosios organizacijos kontaktiniai asmenys:

**– dėl klausimų, susijusių su pirkimo objektu** – Kauno miesto savivaldybės administracijos Sporto skyriaus vedėjo pavaduotoja Vyginta Poderytė-Martinkienė, tel. +370 37733514, el. p. vyginta.poderyte-martinkiene@kaunas.lt.

**– dėl klausimų susijusių su viešųjų pirkimų procedūromis, pirkimo sąlygų reikalavimais** – Kauno miesto savivaldybės administracijos Centrinio viešųjų pirkimų ir koncesijų skyriaus vyriausioji specialistė Sigutė Taškūnienė tel. +370 37423635, el. p. sigute.taskuniene@kaunas.lt.

1.3. Pirkimas neatliekamas naudojantis centralizuotų pirkimų katalogu, nes CPO LT kataloge tokių prekių nėra. CPO LT katalogo patikrinimo data – 2025-11-11

1.4. Perkančioji organizacija nerezervuoja teisės dalyvauti pirkime.

1.5. Stebėtojai dalyvauti Komisijos posėdžiuose nėra kviečiami.

Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „[Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo](https://www.e-tar.lt/portal/lt/legalAct/TAR.4B60A8C9678B/asr)“ 4.1 punktu. Aplinkos apaugos kriterijai nustatyti šių pirkimo sąlygų 8 priede „Techninė specifikacija“ ir 7 priedo „Sutarties projektas“ 3 priede.

1. Šiame pirkime socialiniai kriterijai netaikomi.
2. Išankstinis skelbimas apie pirkimą nebuvo paskelbtas.

Perkančioji organizacija vykdė rinkos konsultaciją susijusią su šiuo pirkimu (ID 5693660).

Informacija apie vykdytą rinkos konsultaciją skelbiama:

<https://viesiejipirkimai.lt/epps/pmc/viewPmc.do?resourceId=5693660>

1.8. Pirkime perkančioji organizacija nenumato skelbti pranešimo dėl savanoriško *ex ante* skaidrumo.

* 1. Pirkime neleidžiama pateikti alternatyvių pasiūlymų.
  2. Bendrosios pirkimo sąlygos yra neatskiriama šių pirkimo sąlygų dalis.

# 2. Pirkimo objektas

* 1. Perkančioji organizacija numato įsigyti Persirengimo spinteles, skirtas Kauno plaukimo mokyklos Panemunės baseinui, Vaidoto g. 11, Kaune, įskaitant jų suprojektavimą (tikslių brėžinių parengimą), pagaminimą, pristatymą ir surinkimą (įrengimą). Prekių pristatymo vieta: Vaidoto g. 11, Kaunas. Reikalavimai pirkimo objektui nustatyti specialiųjų pirkimo sąlygų 8 priede „Techninė specifikacija“.

Perkamo objekto BVPŽ kodas – 39141300-5 (spintelės).

* 1. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 ir 8 prieduose.
  2. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, sertifikatas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  3. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir objekto apžiūra

3.1.Perkančioji organizacija nerengs susitikimo su tiekėjais dėl pirkimo sąlygų paaiškinimo.

3.2. Perkančioji organizacija nerengs objekto apžiūros.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.

4.2.Tiekėjams nenustatomi kvalifikacijos reikalavimai.

# 5.Reikalavimai, susiję su nacionaliniu saugumu

Netaikoma.

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. tiekėjo pasiūlymas, parengtas pagal specialiųjų pirkimo sąlygų 2 priede pateiktą pasiūlymo formą.
    2. užpildytas EBVPD (specialiųjų pirkimo sąlygų 5 priedas). **EBVPD turi būti pasirašytas jį užpildžiusio tiekėjo vadovo, jungtinės veiklos partnerio vadovo parašu, nurodant pasirašiusiojo asmens vardą ir pavardę (nuskenuotas dokumentas pdf formatu, arba pasirašytas elektroniniu parašu (jei dokumentas teikiamas ne pdf formatu).** Jei EBVPD pasirašytas ne tiekėjo vadovo, jungtinės veiklos partnerio vadovo, kartu turi būti pateikiamas įgaliojimas, suteikiantis teisę šį dokumentą pasirašiusiam darbuotojui, atstovauti tiekėją, jungtinės veiklos partnerį.
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. techninė specifikacija, užpildyta pagal specialiųjų pirkimo sąlygų 8 priedą ir prekių atitiktį techninėje specifikacijoje nurodytiems reikalavimams patvirtinantys dokumentai (kur yra reikalaujama pateikti)*;*
  1. Pasiūlymas turi būti parengtas lietuvių kalba, jei atitinkamuose dokumentuose nenurodyta kitaip. Jei kurie nors su pasiūlymu teikiami dokumentai parengti ne ta kalba, kuria reikalaujama, išskyrus pirkimo sąlygų 8 priede (techninėje specifikacijoje) nurodytus atvejus, kai atitinkamus dokumentus leidžiama pateikti anglų kalba, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
  2. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai taip pat rekomenduojami išreikšti dviejų skaičių po kablelio tikslumu.
  3. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.
  4. Tiekėjo pasiūlyme nurodyta bendra kaina neturi viršyti **166 435,50** **Eur su PVM.** Tuo atveju, jei tiekėjo pasiūlymo kaina viršys šiame punkte nurodytą sumą, pasiūlymas bus atmestas, kaip neatitinkantis pirkimo dokumentų reikalavimų. Perkančioji organizacija, vertindama tiekėjų pasiūlymus, atsižvelgs į galutinę jos mokėtiną lėšų sumą, įskaitant perkančiosios organizacijos ir pirkimą laimėjusio tiekėjo įgyjamas mokestines prievoles, susijusias su PVM.

# Pasiūlymo galiojimo užtikrinimas

7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Elektroninis aukcionas

8.1. Perkančioji organizacija pirkime netaikys elektroninio aukciono.

# Pasiūlymų vertinimas

9.1. Perkančioji organizacija ekonomiškai naudingiausią pasiūlymą išrenka **pagal kainos ir kokybės santykį.** Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama specialiųjų pirkimo sąlygų 6 priede.

* 1. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  2. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: pasiūlymas (2 priedas), techninė specifikacija (8 priedas).

# Sutarties sudarymas

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 7 priede „Sutarties projektas“.
  2. Sutartis laikoma sudaryta, kai (pirma) ją pasirašo abi sutarties šalys, ir (antra) pateikiamas sutarties įvykdymo užtikrinimas. Tiekėjas ne vėliau kaip per 10 darbo dienų nuo sutarties pasirašymo dienos turi pateikti Pirkėjui 5000 Eur pirmo pareikalavimo banko garantiją arba draudimo bendrovės laidavimo draudimo raštą, atitinkančius Bendrųjų sąlygų 10 skyriaus reikalavimus. Esant poreikiui, gavus tiekėjo prašymą, šis terminas gali būti pratęstas šalių suderintam terminui.
  3. Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 6 mėnesiai.

# Kitos sąlygos

1. 1. Tuo atveju, jei jau atlikus balų apskaičiavimą vienas iš tiekėjų pasitraukia (ar yra pašalinamas) iš pirkimo, jau suteikti balai perskaičiuojami tik tuo atveju jei pasireiškia reikšmingas reitingavimo paradoksas (t. y. jeigu pakartotinai įvertinus pasiūlymus eilė pasikeistų taip, kad prieš tai pirmuoju įrašytas tiekėjas, naujoje eilėje būtų įrašomas jau kitu numeriu, žr. „Ekonomiškai naudingiausio pasiūlymo vertinimo gairių“ 18 psl. skyrelyje „Reitingavimo paradoksas“).

Pirkimo sąlygas parengė:

Centrinio viešųjų pirkimų ir koncesijų skyriaus vedėja Daiva Čeponienė

Centrinio viešųjų pirkimų ir koncesijų skyriaus

vyr. specialistė Sigutė Taškūnienė

Pirkimo sąlygas suderino:

Sporto skyriaus vedėjas Tadas Vasiliauskas

Sporto skyriaus vedėjo pavaduotoja Vyginta Poderytė- Martinkienė

\_\_\_\_\_\_\_\_\_\_

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil.Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | nurodytas skelbime | Perkančioji organizacija turi teisę pratęsti pasiūlymų pateikimo terminą. |
| 2. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 4 (keturios) darbo dienos iki pasiūlymų pateikimo termino dienos |  |
|  | Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip: | 4 (keturios) dienos iki pasiūlymų pateikimo termino dienos |  |
|  | Objekto apžiūra bus vykdoma: | NETAIKOMA |  |
|  | Perkančioji organizacija rengs susitikimus su tiekėjais dėl pirkimo sąlygų paaiškinimo | NETAIKOMA |  |
|  | Tiekėjai turi pateikti prekių pavyzdžius | NETAIKOMA |  |
|  | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 4 (keturi) mėnesiai nuo pasiūlymų pateikimo galutinio termino pabaigos |  |
|  | Perkančioji organizacija atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos |  |
|  | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos |  |
|  | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
|  | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus |  |
|  | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
|  | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
|  | Perkančioji organizacija negali sudaryti sutarties anksčiau kaip po | 5 (penkių) darbo dienų, nuo pranešimo apie sprendimą sudaryti sutartį (o jei buvau gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
|  | Jeigu suinteresuotas dalyvis paprašys perkančiosios organizacijos pateikti laimėjusį pasiūlymą | VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. |  |

## Pirkimo sąlygų 2 priedas „Pasiūlymo forma“

PASIŪLYMAS

DĖL PERSIRENGIMO SPINTELIŲ, SKIRTŲ kauno plaukimo mokyklos panemunės baseinuI, VAIDOTO G. 11, kaune, PIRKIMO

pasiūlymo forma pateikiama atskiru dokumentu excel formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## 

## Pirkimo sąlygų 3 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės trečiame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu <https://ec.europa.eu/tools/ecertis/>

**Tuo atveju, jeigu pirkimo procedūroje dalyvauja jungtinės veiklos sutarties pagrindu ūkio subjektų grupė** pašalinimo pagrindų nebuvimo reikalavimus privalo atitikti kiekviena jungtinės veiklos sutarties šalis ir pateikti EBVPD ir 1.1, 1.3 punktuose nurodytus pašalinimo pagrindų nebuvimą įrodančius dokumentus (kilus pagrįstų abejonių dėl ūkio subjektų grupės nario (-ių) patikimumo).

**Tuo atveju, jeigu pirkimo procedūroje tiekėjas pasitelkia ūkio subjektus, kurių pajėgumais tiekėjas remiasi** savo įsipareigojimams vykdyti,  pasitelkti ūkio subjektai, kurių pajėgumais remiamasi, privalo atitikti pašalinimo pagrindų nebuvimo reikalavimus ir tiekėjas privalo pateikti ūkio subjekto, kurio pajėgumais tiekėjas remiasi, išskyrus kvazisubtiekėjo,  EBVPD ir 1.1, 1.3 punktuose nurodytus pašalinimo pagrindų nebuvimą įrodančius dokumentus (kilus pagrįstų abejonių dėl ūkio subjektų patikimumo).

|  |  |  |
| --- | --- | --- |
| **Tiekėjo pašalinimo pagrindų pavadinimas** | **VPĮ straipsnis, dalis, punktas bei EBVPD formos dalis pildymui** | **Dokumentai, kuriuos tiekėjas turi pateikti, siekiant įrodyti jo pašalinimo pagrindų nebuvimą** |
| **1.1** Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento1.   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 180 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. Tuo atveju, jei galimo laimėtojo pašalinimo pagrindų nebuvimą ir kvalifikaciją patvirtinantys  dokumentai buvo pateikti kartu su pasiūlymu, tiekėjo, jo vadovo, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, dokumentas turi būti išduotas ne anksčiau kaip 180 dienų iki dokumentų tikrinimo dienos, kuri negali būti ankstesnė nei galimo laimėtojo nustatymo diena.  1 Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų *Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte,* nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų *46 straipsnio 1 ir 3 dalyse ir 6 dalies 2 punkte keliamų klausimų*, jie gali būti pakeisti:  1) priesaikos deklaracija;  2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
| **1.2.** Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Užtenka pateikto EBVPD. |
| **1.3.** Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento2.   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  Tuo atveju, jei galimo laimėtojo pašalinimo pagrindų nebuvimą ir kvalifikaciją patvirtinantys dokumentai buvo pateikti kartu su pasiūlymu, dokumentas turi būti išduotas ne anksčiau kaip 120 dienų iki dokumentų tikrinimo dienos, kuri negali būti ankstesnė nei galimo laimėtojo nustatymo diena;  2) **Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:**  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/> likus ne daugiau kaip 5 darbo dienoms iki dokumentų, pagrindžiančių EBVPD nurodytą informaciją pateikimo termino dienos.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento2.   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  Tuo atveju, jei galimo laimėtojo pašalinimo pagrindų nebuvimą ir kvalifikaciją patvirtinantys dokumentai buvo pateikti kartu su pasiūlymu, dokumentas turi būti išduotas ne anksčiau kaip 120 dienų iki dokumentų tikrinimo dienos, kuri negali būti ankstesnė nei galimo laimėtojo nustatymo diena;  2 *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*   1. *priesaikos deklaracija;* 2. *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.*   ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
| **1.4.** Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Užtenka pateikto EBVPD. |
| **1.5.** Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Užtenka pateikto EBVPD. |
| **1.6.** Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Užtenka pateikto EBVPD. |
| **1.7.** Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/> |
| **1.8.** Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Užtenka pateikto EBVPD. |
| **1.9.** Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| **1.10.** Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/> |
| **1.11.** Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs rimtą profesinį pažeidimą, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| **1.12.** Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |
| **1.13.** Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, kurį perkančioji organizacija gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. | **VPĮ 46 straipsnio 6 dalies 1 punktas**  EBVPD III dalies C1, C2, C3 punktai | Užtenka pateikto EBVPD. |
| **1.14.** Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.  Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį. | **VPĮ 46 straipsnio 6 dalies 2 punktas**  EBVPD III dalies C4, C5, C6, C7, C8, C9 punktai | Užtenka pateikto EBVPD.  Perkančioji organizacija savarankiškai patikrina duomenis nacionalinėje duomenų bazėje, adresu:  <https://www.registrucentras.lt/jar/p/>.  Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti išduotas ne anksčiau **kaip 120 dienų** iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau* **kaip 120 dienų***, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
| **1.15.** Tiekėjas yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. | **VPĮ 46 straipsnio 6 dalies 3 punktas**  EBVPD III dalies C11 punktas | Užtenka pateikto EBVPD. |

\_\_\_\_\_\_\_\_\_\_

## Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

Tiekėjams nenustatomi kvalifikacijos reikalavimai ir reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi.

Vadovaujantis VPĮ 35 str. 2 d. 3 p., sutarties projekte (specialiųjų sąlygų 7 priedas) nustatytas tiekėjo įsipareigojimas, kad pirkimo sutartį vykdys tik tokią teisę turintys asmenys.

\_\_\_\_\_\_\_\_\_\_

## Pirkimo sąlygų 5 priedas „EBVPD“ (XML formatu)

EUROPOS BENDRASIS VIEŠŲJŲ PIRKIMŲ DOKUMENTAS

„Europos bendrasis viešųjų pirkimų dokumentas (EBVPD)“ pateikiamas .xml formatu.

\_\_\_\_\_\_\_\_\_\_

## Pirkimo sąlygų 6 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI IR SĄLYGOS

**Ekonomiškai naudingiausio pasiūlymo vertinimo kriterijus:kainos ir kokybės santykis.** Pirkimo sutartis bus sudaroma su dalyviu, pateikusiu Perkančiajai organizacijai ekonomiškai naudingiausią pasiūlymą, išrinktą pagal jos nustatytus kriterijus.

**Ekonomiškai naudingiausio pasiūlymo nustatymo taisyklės:**

|  |  |
| --- | --- |
| **Vertinimo kriterijai** | **Lyginamasis svoris ekonominio naudingumo įvertinime** |
| 1. Pasiūlymo kaina (C), nurodyta Pasiūlymo formos 1 punkte | X=94 |
| 2. Prekėms suteikiamas papildomas garantinis terminas (V), nurodytas techninės specifikacijos 5 punkto lentelėje | V=6 |

1. Ekonominis naudingumas (S) apskaičiuojamas sudedant tiekėjo pasiūlymo kainos (C), ir prekėms taikomo papildomo garantinio termino (V) balus:

S=C + V

2**.** Tiekėjo pasiūlymo kainos balas (C) apskaičiuojamas mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

Cmin

C = ------------ x X

Cp

3. Prekėms taikomo papildomo garantinio termino balas **(V)** balas nustatomas lentelėje nustatyta tvarka:

|  |  |  |
| --- | --- | --- |
| **Eil.**  **Nr.** | **Prekėms suteikiamas papildomas garantinis terminas metais** | **Skiriami balai (V)** |
| 1. | 0 | 0 |
| 2. | 1 | 2 |
| 3. | 2 | 4 |
| 4. | 3 | 6 |

*Pastabos:*

*1) Prekėms suteikiamas papildomas garantinis terminas – techninėje specifikacijoje nurodytoms prekėms tiekėjo ar prekių gamintojo suteikiamas papildomas terminas, viršijantis privalomą techninėje specifikacijoje ir sutarties projekte nurodytą 2 metų garantinį terminą.*

*2) Balai (V) už pasiūlytą papildomą garantinį terminą bus skiriami tik už 1-3 papildomus metus, t. y.* ***jei tiekėjas nepasiūlys papildomo garantinio termino, jam bus skirta 0 balų*** *už šį kriterijų, bet jei daugiau nei 3 metai, tai bus skaičiuojama, kad pasiūlė 3 metus. Jei tiekėjas nurodys papildomą garantinį terminą išreikštą ne sveikuoju skaičiumi (pvz. 0,5; 1,5; 2,2; 3,2 ar pan.), perkančioji organizacija balus (V) skirs pagal sveikojo skaičiaus reikšmę (pvz. pasiūlius 0,5 metų papildomą garantinį terminą bus skiriama 0 balų (V); 1,5 metų papildomą garantinį terminą bus skiriami 2 balai (V); pasiūlius 2,2 metų papildomą garantinį terminą – 4 balai (V); pasiūlius 3,2 metų papildomą garantinį terminą – 6 balai (V) ir t.t.).*

*3) Tuo atveju, jeigu tiekėjas pateiks gamintojo dokumentus, kuriuose bus nurodytas bendras suteikiamas garantinis terminas, perkančioji organizacija skaičiuodama papildomą garantinį terminą iš nurodyto bendro atims 2 metus privalomo garantinio termino, kaip nurodyta techninės specifikacijos 5 punkte, ir skirtumą laikys papildomu garantiniu terminu (pvz. jei bus nurodytas garantinis terminas 5 metai, bus atimami 2 metai ir 3 metai bus laikomi papildomu garantiniu terminu). Ta pati nuostata taikoma, ir jeigu tiekėjo  pateiktame garantiniame termine nebus aiškiai išskirta, kad tai yra papildomas garantinis terminas, kuris suteikiamas virš privalomo 2 metų garantinio termino.*

*4) Tiekėjas negali siūlyti skirtingų papildomų garantinių terminų atskiroms prekėms, t. y. turi būti siūlomas vienodas papildomas garantinis terminas visoms techninės specifikacijos 3 punkto lentelėje nurodytoms prekėms. Jeigu yra siūlomi skirtingi papildomi garantiniai terminai, bus vertinamas trumpiausias nurodytas terminas.*

*5) Tiekėjas negali siūlyti papildomo garantinio termino tik kai kurioms prekėms, t. y. papildomas garantinis terminas turi būti siūlomas visoms prekėms.*

*6) Tiekėjas, sudarydamas sutartį ar jos vykdymo metu, neturi teisės pakeisti papildomo garantinio termino (jos sumažinti) jei jis buvo įvertintas ekonominio naudingumo balais.*

*7) Prekių papildomas garantinis terminas yra kokybės kriterijus (vienas iš ekonominio naudingumo vertinimo kriterijų), todėl tiekėjo pateiktų dokumentų tikslinimas (naujų duomenų pateikimas) galimas tik Pasiūlymų patikslinimo, papildymo ar paaiškinimo taisyklių, patvirtintų 2022-12-30 Viešųjų pirkimų tarnybos direktoriaus įsakymu Nr. 1S-240 numatytais atvejais ir tvarka.*

\_\_\_\_\_\_\_\_\_\_

## Pirkimo sąlygų 7 priedas „Sutarties projektas“

SUTARTIES PROJEKTAS

Sutarties projektas pateikiamas atskiru dokumentu.

\_\_\_\_\_\_\_\_\_\_

## Pirkimo sąlygų 8 priedas „Techninė specifikacija“

Techninė specifikacija pildymui pridedama atskiru dokumentu.

\_\_\_\_\_\_\_\_\_\_\_\_\_\_\_\_\_\_\_\_\_\_